Do testov môžu svoje odpovede zapisovať iba žiaci so ZZ podľa zaradenia do skupiny. Ostatní žiaci nemajú zapisovať do testov nič z viacerých dôvodov, napr.: školy zvyknú testy EČ MS následne využívať ako učebnú pomôcku pre žiakov iných ročníkov; pri zapisovaní odpovedí do testu nastáva riziko, že žiak nezapíše odpoveď do odpoveďového hárka; v prípade elektronickej maturity žiak tiež nemôže vstupovať priamo do testu, a ak by tak mohol urobiť žiak píšuci papierový test, neboli by zachované rovnaké podmienky písania EČ MS. Žiaci môžu na svoje poznámky využívať pomocné papiere.